అంతర్జాతీయ వన్డే
అంతర్జాతీయ వన్డే క్రికెట్ 20వ శతాబ్దం చివరి భాగంలో అభివృద్ధి చెందింది. మొదటి వన్డే మ్యాచ్ 1971 జనవరి 5న మెల్బోర్న్ క్రికెట్ గ్రౌండ్‌లో ఆస్ట్రేలియా మరియు ఇంగ్లాండ్ జట్ల మధ్య జరిగింది. మూడో టెస్ట్ మ్యాచ్ మొదటి మూడు రోజులు వర్షం కారణంగా తుడిచిపెట్టుకపోవడంతో, అధికారులు మ్యాచ్‌ను రద్దు చేశారు, దీనికి బదులుగా ఓవర్‌కు ఆరు బంతుల చొప్పున 40 ఓవర్‌ల మ్యాచ్‌ను ఒక రోజు నిర్వహించాలని నిర్ణయించారు. ఈ మ్యాచ్‌లో ఆస్ట్రేలియా 5 వికెట్‌ల తేడాతో విజయం సాధించింది.
2007 క్రికెట్ ప్రపంచ కప్
టెస్ట్ మ్యాచ్ లు ఆడే ప్రధాన దేశాలన్నిటికీ వరల్డ్ కప్ కు ముందు చాలా వన్ డే మ్యాచ్ లు ఆడే విధంగా ఖరారు చేశారు. ఆస్ట్రేలియా, న్యూజిల్యాండ్ మరియు ఇంగ్లాండ్ దేశాలు కామన్వెల్త్ బ్యాంక్ సిరీస్ లో ఆడాయి. అందులో ఇంగ్లాండ్ ఆస్ట్రేలియాని ఓడించింది. ఆస్ట్రేలియా తరువాత న్యూజిల్యాండ్ వెళ్లి చాప్పెల్-హాడ్లీ ట్రోఫీలో తలపడి 3-0 తో ఓడిపోయింది. దక్షిణ ఆఫ్రికా ఇండియాతో అయిదు మ్యాచ్ లు (4-0 తో దక్షిణ ఆఫ్రికా గెలిచింది) మరియు పాకిస్తాన్ తో అయిదు మ్యాచ్ లు (3-1 తో దక్షిణ ఆఫ్రికా గెలిచింది) ఆడింది. ఇండియా కూడా వెస్ట్ ఇండీస్ తో నాలుగు ( ఇండియా 3-1 తో గెలిచింది) శ్రీలంకతో నాలుగు (ఇండియా 2-1 తో గెలిచింది) మ్యాచ్ లు ఆడింది. బంగ్లాదేశ్ జింబాబ్వే పై నాలుగు మ్యాచ్ లు ఆడి (బంగ్లాదేశ్ 3-1 పాయింట్లతో నెగ్గింది) కెనడా బెర్ముడా పై ముక్కోణపు సిరీస్ గెలిచింది.అసోసియెట్ దేశాలు ఆడిన ప్రపంచ క్రికెట్ లీగ్ లో కెన్యా గెలిచింది. ఈ దేశాలు ఇంకొన్ని సిరీస్ లో కూడా ఆడాయి.